Publication: Magyar Közlöny
Issue: MK-1998-44 (Year: 1998, Number: 44)
Era: 1990-2004
Section: 
Paragraph Index: 38

4. Abban az esetben, ha valamelyik Fél olyan adatok cseréjét tartja szükségesnek, amelyek kiviteli tilalom alá esnek, vagy az illető Fél megítélése szerint valakinek a kizárólagos tulajdonát képezik, ezért kívánatos a védelmük, akkor az adatokat rendelkezésre bocsátó Félnek olyan megjegyzést kell az adatokhoz fűznie, mely szerint azokat csak a fogadó Fél használhatja, és csak a fogadó Fél megfelelő szervezetei rendelkezésére bocsáthatók, beleértve a szerződő Feleket és alvállalkozóikat, továbbá mely szerint az adatok kizárólag a fogadó Fél jelen Egyezmény alapján fennálló kötelezettségeinek teljesítése céljára használhatók fel. A megjegyzésnek rendelkeznie kell arról is, hogy az adatok az azokat rendelkezésre bocsátó Fél előzetes engedélye nélkül nem hozhatók nyilvánosságra, nem adhatók át harmadik Félnek. Mindez az adatvédelmi kötelezettség nem áll fenn az adatokat fogadó Fél részére a külön meg nem jelölt adatok esetében.

Source: https://magyarkozlony.hu/hivatalos-lapok/59acd5c40abdb14e98978a4352e6a33475747d4a/dokumentumok/13a8437aa9f3dfeda1cbc1333ade06256942c2fe/letoltes